Diari Oficial de la Generalitat Valenciana


Sumari del DOGV 7702, del 21-01-2016 (2016/222)

RESOLUCIÓ d'11 de gener de 2016 de la Presidència de la Generalitat, per la qual s'aprova la constitució de l'agrupació dels ajuntaments de Benimeli i el Ràfol d'Almúnia per al sosteniment en comú del lloc de Secretaria.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7702

Data del DOGV
:   21-01-2016

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2016/222


Data del document
:   11-01-2016

Organisme emissor
:   Presidència de la Generalitat

Tipus de document
:   Resolució

RESOLUCIÓ d'11 de gener de 2016 de la Presidència de la Generalitat, per la qual s'aprova la constitució de l'agrupació dels ajuntaments de Benimeli i el Ràfol d'Almúnia per al sosteniment en comú del lloc de Secretaria. [2016/222]  
Els ajuntaments de Benimeli i el Ràfol d'Almúnia, per mitjà d'acords plenaris adoptats en sessions que van tindre lloc el 4 de febrer i 7 de març de 2015, respectivament, van acordar, amb un informe previ de Secretaria i amb el vot favorable de la majoria absoluta del número legal de membres de les corporacions, constituir una agrupació per al sosteniment en comú del lloc de Secretaria.  
En les mateixes sessions plenàries es van aprovar els estatuts pels quals s'ha de regir l'agrupació.  
El lloc de secretaria de l'Ajuntament del Ràfol d'Almúnia actualment es troba vacant als efectes de concurs, mentre que el de Benimeli està ocupat amb caràcter definitiu per la funcionària d'Administració Local amb habilitació de caràcter nacional M.ª Isabel Mora Lorente, que serà adscrita per a exercir el lloc de treball de Secretaria de l'agrupació i, segons consta en l'expedient, ha manifestat la seua conformitat.  
  
Sotmesos els acords a audiència de la interessada i informació pública per mitjà d'anuncis en el Butlletí Oficial de la Província d'Alacant núm. 100, de 27 de maig de 2015, per espai de 30 dies, no s'han produït reclamacions, segons s'acredita en l'expedient.  
Sol·licitat el preceptiu informe a la Diputació Provincial d'Alacant aquest ha sigut emés en sentit favorable, en data 16 de novembre de 2015 (Registre d'entrada de 30.11.2015).  
En virtut d'això, i fent ús de les competències atribuïdes per l'article 164.2 de la Llei 8/2010, de 23 de juny, de la Generalitat, de Règim Local de la Comunitat Valenciana, i l'article 10.6 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, resolc:  
  
Primer  
Aprovar la constitució d'una agrupació constituïda pels ajuntaments de Benimeli i el Ràfol d'Almúnia, per al sosteniment en comú del lloc de Secretaria.  
  
Segon  
Classificar el lloc de treball resultant de l'agrupació com a Secretaria de classe tercera, que està reservat a funcionaris d'Administració Local amb habilitació de caràcter nacional que pertanyen a la subescala de secretaria intervenció, i s'adscriu a aquest amb caràcter definitiu a la funcionària d'Administració Local amb habilitació de caràcter nacional M.ª Isabel Mora Lorente.  
Contra aquesta resolució, que posa fi a la via administrativa, de conformitat amb el que establix l'article 109 c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, els interessats podran interposar els recursos següents:  
a) Directament recurs contenciós administratiu davant del Jutjat Contenciós Administratiu de València o davant del Jutjat Contenciós Administratiu de València o davant del Jutjat Contenciós Administratiu en la circumscripció del qual tinga el demandant el seu domicili, en el termini de dos mesos comptats a partir de l'endemà de la seua publicació en el Diari Oficial de la Comunitat Valenciana, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, recurs de reposició davant del mateix òrgan que ha dictat l'acte, en el termini d'un mes a comptar de l'endemà de la seua publicació en el Diari Oficial de la Comunitat Valenciana, de conformitat amb el que establixen els articles 107, 116 i 117 de la Llei 30/1992, de 26 de novembre, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que l'interessat siga una Administració Pública no es pot interposar recurs en via administrativa, i això sense perjuí de la possibilitat d'efectuar el requeriment a què es referix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació d'aquesta resolució en el Diari Oficial de la Comunitat Valenciana.  
Tot això sense perjuí que els interessats puguen exercitar qualsevol altra via que consideren convenient.  
  
València, 11 de gener de 2016.- El president de la Generalitat, p. d. (R 31.07.2015, del president de la Generalitat de delegació d'atribucions, DOCV 04.08.2015), el secretari autonòmic de Presidència: Andreu Ferrer Bautista.